Lucía Ferro

Lucía Fernández Rodríguez, nada en San Miguel de Reinante (Barreiros) o 14 de decembro de 1991, coñecida como Lucía Ferro, é unha novelista, poeta, blogger e performer galega.

 Traxectoria 
Estudou Enfermaría na Universidade da Coruña. Emigrada ó Reino Unido no 2013, exerceu primeiro alí (March, Cambridgeshire e Cambridge) e desde finais dos 2010 nos Países Baixos. Regresou á Mariña a comezos dos 2020 coa súa primeira novela no berce, e abandonou o exercicio profesional para se dedicar á escrita, na que se pode observar a influencia do seu contacto co mundo da sanidade. 

Segundo as súas propias verbas, comezou a escribir por unha necesidade vital de expresión en recoñecemento. As súas primeiras publicacións foron en Medium.

Publicou artigos en diversos medios como Praza, O Salto ou Chío, e participou en eventos como a Cedofestiña co Colectivo As Vacas Fracas.

No eido persoal, casou con José Manuel Ventoso Picos (con quen xa emigrara) no 2016 en Galicia.

 Obra 
 Prosa 
 Resaibo amargo (2021) 
 En Brandán (2023, ISBN 978-84-128471-1-6)

 Poesía 
 Laídos cardíacos (2024, ISBN 978-84-128471-8-5)

 Notas 

Véxase tamén
 Ligazóns externas 
 Web persoal
 Blog
 Presentación do crowdfunding de Pomba, a que non era

Categoría:Escritores de Galicia en lingua galega
Categoría:Nados en Barreiros
Categoría:Nados en 1991
Categoría:Alumnos da Universidade da Coruña